open-index/open-wikipedia-markdown huggingface dataset:
Boris Hanečka

Mgr. art. **Boris Hanečka** (* 15. február 1983, Stupava) je slovenský módny dizajnér a kostýmový výtvarník.

## Životopis
Narodil sa v Stupave a strednú školu absolvoval na Škole úžitkového výtvarníctva J. Vydru v Bratislave, kde študoval v ateliéri keramiky a porcelánu. V roku 2001 začal študovať na Vysokej škole výtvarných umení v Bratislave, ktorú ukončil v roku 2005 v ateliéri odevného dizajnu.

Po ukončení štúdia sa venoval realizácii privátnych objednávok a autorských kolekcií, pričom spolupracoval aj s odevným priemyslom, napríklad s firmami Lifeline, Makyta a Nehera. Hanečka má za sebou mnoho módnych prehliadok na Slovensku aj v zahraničí a vyhral viacero súťaží, vrátane ocenenia Lifeline Fashion Talent. Jeho tvorba často zahŕňa historické strihy, ľudové prvky a výtvarné umenie, pričom je známa kvalitnými materiálmi a zmyslom pre detail. Medzi jeho klientky patrí bývalá prezidentka Zuzana Čaputová, Adela Vinczeová, Jana Kirschner, Zuzana Fialová a Dara Rollins.

Hanečka je známy svojimi konceptuálnymi módnymi prehliadkami a spoluprácou s fotografmi Jakubom Klimom a Jakubom Gulyásom. Jeho kolekcie boli inšpirované rôznymi témami, ako folklór, náboženská ikonografia, znamenia zverokruhu či výťah páternoster.

Okrem módy sa Hanečka venuje aj kostýmovej tvorbe pre film a divadlo. Diváci mohli jeho kostýmy vidieť v televíznom seriáli *Vedma* a v rôznych inscenáciách, ako *Otello* (Rossini) a *Andrea Chénier* v Štátnej opere v Banskej Bystrici, *Kráľ Roger* a *Tosca* v Opere Národného divadla Košice a *Turandot* v Opere Národného divadla v Prahe. Pracoval tiež na kostýmoch pre baletné predstavenie *Fashion Balet ’22* v Slovenskom národnom divadle a pre inscenáciu opery Bedřicha Smetanu *Hubička* v Slovenskom národnom divadle.

## Osobný život
Vo svojom osobnom živote Hanečka rád trávi čas v rodnej Stupave, kde sa venuje oddychu a spomienkam na detstvo. Okrem cestovania aktívne podporuje mladé talenty a spolupracuje so Súkromnou školou umeleckého priemyslu animovanej tvorby v Bratislave.

Otvorene sa hlási k homosexuálnej orientácii.

## Referencie

## Externé odkazy
* Boris Hanečka na Facebooku
* Boris Hanečka na webe Slovenského centra dizajnu
* 

Kategória:Osobnosti zo Stupavy
Kategória:Slovenskí módni návrhári
Kategória:Slovenskí kostýmoví výtvarníci
Kategória:Slovenské LGBT osobnosti
Kategória:Absolventi Vysokej školy výtvarných umení v Bratislave
Bukovec (vrch v Malej Fatre)

**Bukovec** () je vrch v južnej časti Malej Fatry, krajinnom celku Fatransko-tatranskej oblasti. Leží nad obcou Vrícko, približne  juhozápadne od Martina.

## Poloha
Nachádza sa na južnom okraji Malej Fatry, v geomorfologickom podcelku Lúčanská Fatra a jej časti Kľak. Vrch leží na hranici Žilinského a Trenčianskeho kraja a okresov Martin a Prievidza. Na hrebeni sa stretávajú katastrálne územia obcí Vrícko a Kľačno. Najbližšími sídlami sú východne situované Vrícko, južne ležiace Kľačno a severozápadne Fačkov.
 
## Opis
Bukovec leží v rázsoche, vybiehajúcej východným smerom z Reváňa () nad Fačkovským sedlom. Severné svahy padajú do Vríckej kotliny a doliny, ktorou voda odteká riečkou Vríca do rieky Turiec. Južné svahy klesajú do doliny Uhliská, ktorou voda odteká Kľačnianskym potokom do rieky Nitra. Západným smerom je sedlom oddelený Reváň (), Čelo (), Homôľka () a Dlhá lúka (), južným Vyšehrad () a Rozložná (), východným Závozy (), sedlom oddelená Vrania skala (), Chlieviská (), Dutá skala () a Skalky () a severným Partizán (), Ostrá skala (), Kľak (), Malý Kľak () a Košiarka ().

## Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít však možno pozorovať okolité vrcholy Malej Fatry, susedné Strážovské vrchy a Žiar, no tiež Vtáčnik, Kremnické vrchy a Veľkú Fatru.

## Prístup
* po  červeno značenej turistickej magistrále (Cesta hrdinov SNP) traverzom:
** od západu z Fačkovského sedla cez rázc. Staré cesty
** od východu z Vríckeho sedla

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Prievidza
Kategória:Vrícko
Kategória:Kľačno
Pavol Dendis

**Pavol Dendis** (* 3. apríl 1993, Trstená) je slovenský módny dizajnér a kostýmový výtvarník. Od roku 2018 tvorí pod vlastnou značkou. Jeho autorské kolekcie sú pravidelne predstavované na týždňoch módy doma i v zahraničí, vrátane Fashion LIVE! Bratislava a Mercedes-Benz Prague Fashion Week.

## Životopis
Pavol Dendis vyrastal obklopený módou, keďže jeho mama bola krajčírka. Po absolvovaní gymnázia v Námestove pokračoval v štúdiu textilnej technológie, neskôr prešiel na navrhovanie odevov. Napriek tomu, že pôvodne nechcel študovať textilný dizajn, začal štúdium na Trenčianskej univerzite Alexandra Dubčeka, kde sa venoval odevnému a textilnému dizajnu. Následne prestúpil na Technickú univerzitu v Liberci, kde získal bakalársky titul. V období rokov 20162018 študoval v Ateliéri odevného dizajnu na Vysokej škole výtvarných umení v Bratislave. Počas štúdia absolvoval stáže v Istanbule u návrhárky Özlem Süer a v Berlíne u značky TATA CHRISTIANE. V roku 2017 pôsobil ako asistent Lenky Sršňovej v jej Ateliéri LS, čo ho výrazne ovplyvnilo.

Jeho prvý úspech prišiel v roku 2014, keď sa zúčastnil na Fashion LIVE! v súťaži Fresh Design, kde v roku 2018 aj zvíťazil. V roku 2021 bol nominovaný na ocenenie Czech Grand Design za kolekciu Dark Waters – Brave Youth SS22 v kategórii móda.

Dendis sa venuje hlavne pánskej móde. Jeho tvorba je charakteristická melancholickými a nostalgickými témami, pričom sa zameriava na príbeh, atmosféru a emócie. Inšpiráciu čerpá z každodenného života, ľudí, kníh, filmov a hudby.

Popri odevnej tvorbe sa venuje aj scénickej kostýmovej tvorbe. V roku 2022 spolupracoval so Slovenským národným divadlom na kostýmoch pre operu Svätopluk a podujatie Fashion Balet ‘22.

## Osobný život
Otvorene priznáva svoju homosexuálnu orientáciu a túto identitu často využíva aj vo svojej tvorbe.

## Referencie

## Externé odkazy
* Oficiálny web
* 

Kategória:Osobnosti z Trstenej
Kategória:Slovenskí módni návrhári
Kategória:Slovenskí kostýmoví výtvarníci
Kategória:Slovenské LGBT osobnosti
Kategória:Absolventi Vysokej školy výtvarných umení v Bratislave
Turistická značkovaná trasa číslo 2408

**Turistická značkovaná trasa číslo 2408** je modrá trasa v Malých Karpatoch, ktorá vedie z Plaveckého Podhradia do Rohožníka. Dĺžka trasy je 24,7 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Trasa na turistickej mape


2408
2408
2408
Michal Skřejpek

Prof. JUDr. **Michal Skřejpek**, DrSc. (* 4. november 1957, Praha) je český právnik a právny romanista. Pôsobí na Právnickej fakulte Karlovej univerzity v Prahe. Zaoberá sa najmä rímskym trestným právom, prameňmi rímskeho práva a vzťahom náboženstva a práva v starovekom Ríme. Vyučoval tiež na Policajnej akadémii ČR. 

Napísal viacero štúdií a monografií o rímskom práve. Do češtiny preložil zo slovenčiny *Justiniánske Digesta* a zo slovenčiny a latinčiny časť *Justiniánskych Digest*.

## Životopis
Narodil sa v roku 1957 v Prahe, no mladosť prežil na Morave. V roku 1977 vyštudoval na gymnáziu a následne zvažoval štúdium filozofie alebo práva. Základné vysokoškolské vzdelanie v odbore právo dosiahol v roku 1981 na Právnickej fakulte Karlovej univerzity. V roku 1981 získal aj titul doktora práv a začal na univerzite pracovať ako asistent. V roku 1992 získal titul docenta. V roku 1990 získal titul CSc. a v roku 2001 DrSc. V roku 2002 mu bol udelený titul profesora. Počas svojej univerzitnej kariéry vyučoval a garantoval viaceré predmety spojené s rímskym právom. Jeho pôsobenie je spojené predovšetkým s Právnickou fakultou Karlovej univerzity v Prahe. Absolvoval viaceré akademické pobyty v zahraničí, z nich najdlhšie šesťmesačný pobyt na rímskej univerzite La Sapienza v roku 1986.

## Dielo (výber)
* *Císařské kanceláře za principátu* (1990)
* *Ius publicumius privatum. Vzájemné vztahy a souvislosti* (1992)
* *Římské právo* (1995, spolu s Jaromírom Kinclom a Valentinom Urfusom)
* *Ius et religio* (1999)
* *Prameny římského právaFontes iuris romani*. Vyd. 2. (2004)
** Vyd. 1. pod názvom *Prameny římského právaFontes iuris romani*, 2001)
* *Poodkryté tváře římského práva* (2006)
* *Případy římského praetora* (2007, spolu s Petrom Bělovským a Davidom Faladom)
* *Právnický stav a právnické profese v minulosti* (2007)
* *Justiniánské instituce* (2010, preklad zo slovenského prekladu Petra Blaha)
* *Cizinci, hranice a integrace v dějinách* (2015, spolu s Petrom Bělovským a Kamilou Stloukalovou)
* *Bibliographia Iuris Romani Criminalis* (2016)
* *Lex et ius* (2018)
* *Digesta, neboli, Pandekty* (sv. III, 20152019, prvá časť je preklad zo slovenského prekladu Petra Blaha, druhú časť preložil spolu s Radkom Černochom)

## Referencie

Kategória:Českí právni romanisti
Kategória:Absolventi Právnickej fakulty Karlovej univerzity
Kategória:Vyučujúci na Právnickej fakulte Karlovej univerzity
Kategória:Českí univerzitní profesori
Kategória:Českí prekladatelia
Kategória:Osobnosti z Prahy
Kategória:Českí vedeckí spisovatelia
Jaromír Kincl

**Jaromír Kincl** môže byť:
* český právny romanista, pozri Jaromír Kincl (právny romanista)
* český spisovateľ pre deti, televízny redaktor a scenárista, pozri Jaromír Kincl (spisovateľ)

Kincl, Jaromír
Vojtik

**Vojtik** (vlastným menom **Vojtech Klinec**; * 15. november 2003, Detva) je slovenský hudobník, drag performer a LGBTQ+ aktivista. V hudobnej sfére sa preslávil najmä svojou piesňou *Detviansky sen*, ktorá reflektuje jeho skúsenosti ako queer Róma v malom meste.

## Osobný život
Klinec vyrastal v Detve, kde sa od detstva stretával s predsudkami a diskrimináciou kvôli svojej inakosti. Jeho rodina ho vždy podporovala a prijímala takého, aký je. Jeho coming out prebehol, keď mal dvanásť až trinásť rokov.

V roku 2023 absolvoval štúdium herectva na Súkromnom hudobnom a dramatickom konzervatóriu v Rimavskej Sobote. Následne plánuje pokračovať vo svojej hudobnej kariére, jeho cieľom je prostredníctvom hudby a performancie meniť spoločnosť a vytvárať bezpečnejšie a inkluzívnejšie prostredie pre všetkých.

## Hudobná tvorba
Vojtik začal spievať už vo veku troch rokov a prvé vlastné skladby začal písať ako jedenásťročný. Jeho hudobný štýl je ovplyvnený alternatívnymi ženskými umelkyňami ako Lana Del Rey, Lorde a Marina. V máji 2023 vydal skladbu *Detviansky sen*, ktorá sa rýchlo stala virálnou na sociálnych sieťach a priniesla mu množstvo vystúpení a rozhovorov. Skladba sa zaoberá jeho osobnými skúsenosťami s rasizmom a homofóbiou v malom meste.

V júli 2023 vydal svoje debutové EP *Kvety z Podpoľania*, ktoré opisuje jeho tínedžerské roky a skúsenosti outsidera na Slovensku. EP obsahuje skladby, ktoré reflektujú jeho osobné zážitky a výzvy. V septembri 2024 vydal vo vydavateľstve Slnko records album *Messiash IX*, ktorý *„rozpráva o traume z náboženstva, strate nevinnosti a ťažkom malomestskom živote v štylizovanej forme“*.

Okrem hudby sa venuje aj drag performancii pod menom Kassandra. Jeho drag osobnosť je ironická a výsmešná, často zosmiešňuje stereotypy rómskych žien. Svojimi vystúpeniami si získal fanúšikovskú základňu v Banskej Bystrici a pravidelne vystupuje na rôznych podujatiach.

## Diskografia
* 2023: *Kvety z Podpoľania* (EP, digitál)
* 2024: *Messiash IX* – Slnko records (CD, LP, digitál)

## Ocenenia a aktivizmus
V roku 2023 získal ocenenie Dúhový jednorožec, ktoré sa udeľuje za prínos LGBTQ+ komunite na Slovensku. Vojtik je aktívnym účastníkom a organizátorom rôznych LGBTQ+ podujatí, vrátane festivalu Pride v Banskej Bystrici. Jeho práca a tvorba sa zameriava na zvyšovanie povedomia o problémoch LGBTQ+ a rómskej komunity a podporuje dialóg o týchto témach.

## Referencie

## Externé odkazy
* Spevák Vojtik: Sme stratený národ. Nenávisť berieme ako normálnu vec, no tak by to nemalo byť – rozhovor na webe TA3 (2024)

Kategória:Osobnosti z Detvy
Kategória:Slovenskí popoví speváci
Kategória:Slovenskí hudobníci
Kategória:Slovenské LGBT osobnosti
Kategória:Slovenskí aktivisti
Kategória:Slovenské osobnosti rómskeho pôvodu
Zámky

**Zámky** () je názov vrchu v Tatrách na Slovensku. Leží nad Lysou Poľanou, približne  severozápadne od Popradu. Oblasť je prísna rezervácia, kde je vstup turistov zakázaný.

## Poloha
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží na katastrálnom území obce Tatranská Javorina v okrese Poprad v Prešovskom kraji. Najbližšími sídlami sú severne situovaná Tatranská Javorina a Lysá Poľana, juhovýchodne sa nachádza Tatranská Lomnica a Starý Smokovec, južným smerom Vyšné Hágy a Štrbské Pleso a severozápadne poľské Zakopané. Štít sa nachádza v Tatranskom národnom parku a na území národnej prírodnej rezervácie Bielovodská dolina.

## Opis
Vrch Zámky leží v západnej vetve hrebeňa, vybiehajúceho severozápadným smerom z Malého Javorového štítu () v hlavnom hrebeni Vysokých Tatier. Ten sa rozdeľuje v masíve Širokej () a vytvára tak Širokú dolinu. V jej závere, severovýchodne od vrcholu, leží Tiché pleso, z ktorého voda odteká Širokým jarkom do Javorinky. Juhozápadné svahy klesajú do Litvorového žľabu, vetvy mohutnej Bielovodskej doliny, ktorou vodu z tejto oblasti odvádza Biela voda.

Severne sa nachádza Horvátov vrch (), Holica (), Zadná kopa () a Veľký Baboš (), východne leží Košiar (), Svišťovky () a Široká (), južne Štít nad Zeleným (), Malý Javorový štít (), Žabí vrch (), Lavínový štít (), Gánok (), Rysy () a Mlynár () a západne Vyšný Žabí štít (), Miedziane (), Kozí vrch () a Wielki Woloszyn (). Na vrchol nevedie značený turistický chodník. 

### Výhľady
Hôľnato-skalnatý, turisticky neprístupný vrchol poskytuje kruhový rozhľad. Umožňuje výhľad na blízke doliny a okolité vrchy Vysokých Tatier, časť Belianskych Tatier, Babiu horu () na okraji Oravských Beskýd a podhorie v poľskej časti.

## Prístup
Vrch sa nachádza na území národnej prírodnej rezervácie s najvyšším stupňom ochrany a Tatranského národného parku, preto vstup do tejto časti Tatier je zakázaný. 

## Referencie

## Pozri aj
* Vysoké Tatry (pohorie)
* Tichá dolina (národná prírodná rezervácia) 
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Tatranská Javorina
Przeworská kultúra

[náhľad|Przeworská a ďalšie príbuzné [Archeologická kultúra|archeologické kultúry okolo roku 300 pr. n. l.]]
**Przeworská** **kultúra** je archeologická kultúra doby železnej existujúcej od 2. storočia pr. n. l. do začiatku 5. storočia v dnešnom centrálnom a južnom Poľsku. Neskôr sa rozšírila na východné Slovensko a Podkarpatskú Rus. Je pomenovaná po poľskom meste Przeworsk.

Čiastočne nadväzovala na kultúru pomoranskú, viditeľné sú aj vplyvy kultúry laténskej a jastorfskej. Koniec przeworskej kultúry sa časovo zhoduje s inváziou Hunov a migráciou germánskych kmeňov na západ. Iní bádatelia zdôrazňujú kontinuitu osídlenia a zdôrazňujú vplyv spoločenskej krízy, ktorá nadišla kvôli ukončeniu obchodných vzťahov s Rímskou ríšou. Na konci 5. storočia sa na území przeworskej kultúry usídlila slovanská kultúra s keramikou pražského typu.

## Charakteristika
Jej nositelia sa živili poľnohospodárstvom a obratne ovládali výrobu železa. Neopevnené sídliská stavali na slnečných svahoch v blízkosti vodných tokov. Obývali spravidla domy so stĺpovou konštrukciou s hlinenou pecou v jednom z rohov, ale stavali aj zahĺbené domy.

Pochovávali predovšetkým kremáciou, popol bol ukladaný do nádoby, jamky alebo bol rozptýlený. Existovali aj hroby kostrové, ktoré často obsahovali rímske výrobky a sú preto označované ako kniežacie. Na ich existenciu mohol mať vplyv keltský substrát alebo Skytovia. Vykazujú tiež germánske prvky ako ukladanie výzbroje a zabodávanie štítu, kopije a meča do hrobu.

Keramika bola zhotovovaná ako na kruhu, tak v ruke, časť z nej, rovnako ako háčikovité ostrohy, pripomína keramiku rano slovanskú.

## Etnicita
Etnicita nositeľov tejto kultúry bola na začiatku 20. storočia predmetom nacionálnych sporov, slovanskí bádatelia ich spravidla stotožňovali s predkami Slovanov, nemeckí s východnými Germánmi, najčastejšie Vandalmi a Burgundmi. Je pravdepodobné, že przeworská kultúra bola polyetnická a vznikla zotretím lokálnych rozdielov pod vplyvom rímskej kultúry. Okrem Germánov a predkov Slovanov sa v nej zrejme odrážal aj keltský vplyv.

Podľa písomných záznamov na území przeworskej kultúry žil kmeň Venedov a germánsky kmeň Lugiov.

## Referencie


Kategória:Archeologické kultúry na Ukrajine
Kategória:Archeologické kultúry na Slovensku
Kategória:Archeologické kultúry v Rumunsku
Kategória:Archeologické kultúry v Maďarsku
Kategória:Archeologické kultúry zo železnej doby
Majstrovstvá Európy v ľadovom hokeji hráčov do 18 rokov 1978

**Majstrovstvá Európy v ľadovom hokeji hráčov do 18 rokov 1978** boli jedenáste juniorské majstrovstvá Európy v ľadovom hokeji. Majstrami Európy sa po prvýkrát stali hokejisti Fínska.

## Skupina A
Turnaj Skupiny A sa hral od 27. decembra 1977 do 2. januára 1978 vo fínskych mestách Helsinki a Vantaa.

### Prvé kolo
Legenda:

#### Skupina 1

|}

#### Skupina 2

|}

### Finálové kolo
#### Skupina o titul

|}

#### Skupina o udržanie

|}

## Skupina B
Turnaj Skupiny B sa hral od 1. do 5. marca 1978 v holandskom meste ’s-Hertogenbosch a v belgickom meste Deurne.

### Základné skupiny
#### Skupina 1

|}

#### Skupina 2

|}

### Play-off
#### Zápas o 7. miesto

#### Zápas o 5. miesto

#### Zápas o 3. miesto

#### Finále

### Konečné poradie

## Skupina C
Turnaj Skupiny C sa hral od 20. do 26. januára 1978 v bulharskom hlavnom meste Sofia.

|}

## Referencie

## Zdroj

Kategória:Majstrovstvá Európy v ľadovom hokeji hráčov do 18 rokov
Kategória:Ľadový hokej v 1978
Kategória:Ľadový hokej vo Fínsku
Kategória:Ľadový hokej v Holandsku
Kategória:Ľadový hokej v Belgicku
Kategória:Ľadový hokej v Bulharsku
Kategória:Športové podujatia vo Fínsku
Kategória:Športové podujatia v Holandsku
Kategória:Športové podujatia v Belgicku
Kategória:Športové podujatia v Bulharsku
Kategória:1978 v Belgicku
Kategória:1978 v Bulharsku
Kategória:1978 vo Fínsku
Kategória:1978 v Holandsku
Jaromír Kincl (právny romanista)

Prof. JUDr. **Jaromír Kincl**, DrSc. (* 30. máj 1926, Ronov nad Doubravou, ČSR† 15. apríl 1993, Praha, Česko) bol český prekladateľ z latinčiny, právny historik a právny romanista, univerzitný profesor na Právnickej fakulte Karlovej univerzite v Prahe. 

Zaujímal sa o právo barbarských germánskych kráľovstiev a o rímske právo. Do češtiny preložil z latinčiny viaceré diela, v právnej oblasti najmä významný prameň klasického rímskeho práva: Gaiove Inštitúcie. Bol tiež spoluautorom prvej posocialistickej česko-jazyčnej učebnice rímskeho práva, ktorá je dnes klasickou učebnou pomôckou rímskeho práva v Česku. Podľa Michala Skřejpka sa významne podieľal na rehabilitácii štúdia rímskeho práva v Československu.

## Životopis
Narodil sa v roku 1926 v Ronove nad Doubravou. Od roku 1951 pôsobil ako vyučujúci na Právnickej fakulte Karlovej univerzity v Prahe. V roku 1978 bol vymenovaný za profesora. Zomrel v roku 1993 v Prahe.

## Dielo (výber)
Kincl sa zameriaval najmä na právne dejiny raných germánskych štátov, ktoré vznikli na území západnej časti Rímskej ríše a na rímske právo. Medzi jeho diela patria:
* *Stát a právo v germánsko-římské Burgundii 5.6. století* (1959)
* *Studie o otrocích, kolónech a propuštěncích ve vizigótském státě 5.8. století* (1968)
* *Otroci ve franckých právních pramenech 6.8. století* (1973)
* *[[Gaiove Inštitúcie|Gaius: Učebnice práva ve čtyřech knihách]]* (1. vyd.: 1981, preklad z latinčiny, najnovšie vyd.: 2007)
* *Všeobecné dějiny státu a práva* (učebnica, vedúci autorského kolektívu; 1983)
* *Řehoř z Toursu: O boji králů a údělu spravedlivých* (1987, preklad z latinčiny)
* *Římské právo* (1990, učebnica, spolu s Valentinom Urfusom a Michalom Skřejpkom)
* *Dicta et regulae iuris aneb právnické mudrosloví latinské* (1990)
* *Deset slavných procesů Marka Tullia* (1997, popularizačné dielo, vydané posmrtne)
* *Beda Ctihodný: Církevní dějiny národa Anglů* (2008, preklad z latinčiny, vydané posmrtne)

## Referencie

Kategória:Českí právni romanisti
Kategória:Českí právni historici
Kategória:Absolventi Právnickej fakulty Karlovej univerzity
Kategória:Vyučujúci na Právnickej fakulte Karlovej univerzity
Kategória:Českí univerzitní profesori
Kategória:Českí prekladatelia
Kategória:Českí vedeckí spisovatelia
Milan Corryn

**Milan Corryn** (* 4. apríl 1999, Brusel, Belgicko) je belgický profesionálny futbalista, ktorý hráva na poste záložníka v slovenskom klube Spartak Trnava. 

## Klubová kariéra

### AS Trenčín
Corryn prišiel do AS Trenčín v roku 2018 z belgického Anderlechtu. V klube debutoval 15. septembra pri výhre 2:0 nad Senicou. Dňa 8. decembra strelili svoj prvý gól v tíme pri prehre 1:3 so Spartakom Trnava. Dňa 1. júna 2019 skóroval pri výhre 4:1 v odvete baráže o udržanie pri výhre 4:1 nad FK Poprad. Po tejto výhre sa Trenčín udržal v najvyššej súťaži.

V sezóne 2020/21 odohral 31 zápasov a strelil päť gólov vo všetkých súťažiach.

### Warta Poznań
Dňa 26. júna 2021 podpísal Corryn dvojročný kontrakt s poľským klubom Warta Poznań. V Ekstraklase debutoval 25. júla pri remíze 2:2 so Śląsk Wrocław. Vo svojom treťom zápase strelil svoje prvé dva góly pri výhre 4:0 nad Gornik Leczna.

Dňa 3. decembra 2022 bolo oznámené že jeho zmluva s klubom bola ukončená po vzájomnej dohode.

### Almere City
Dňa 16. januára 2023 podpísal Corryn zmluvu s holandským klubom Almere City do leta 2024. V klube debutoval 3. februára pri prehre 1:2 s Jong PSV. Na konci sezóny sa s tímom tešil z postupu do Eredivisie.

V najvyššej holandskej súťaži debutoval 17. decembra 2023 pri výhre 5:0 nad Vitesse Arnhem. V sezóne nastúpil iba na deväť zápasov z toho sedemkrát z lavičky.

### Spartak Trnava
Dňa 28. júna 2024 podpísal Corryn dvojročnú zmluvu so slovenským klubom Spartak Trnava.

## Štatistiky kariéry

### Klubové
*K 29. júnu 2024*

**Poznámky**

: **<sup>1</sup>** Baráž o udržanie vo Fortuna lige
: **<sup>2</sup>** Play-off o Konferenčnú ligu UEFA

## Referencie

## Externé odkazy
* Milan Corryn na transfermarkt.com

## Zdroj

Kategória:Belgickí futbalisti
Kategória:Hráči FK AS Trenčín
Kategória:Hráči Warta Poznań
Kategória:Hráči Almere City FC
Kategória:Hráči FC Spartak Trnava
Kategória:Hráči Ekstraklasy
Kategória:Hráči Eredivisie
Kategória:Futbaloví stredopoliari
Kategória:Osobnosti z Bruselu
César Blackman

**César Rodolfo Blackman Camerena** (* 2. apríl 1998, Panama City, Panama) je panamský profesionálny futbalista, ktorý hráva na pozícii obrancu v slovenskom klube ŠK Slovan Bratislava.

## Klubová kariéra

### DAC Dunajská Streda
Blackman začínal s futbalom v tíme Club Deportivo Universitario. V roku 2017 odišiel do Európy kde podpísal zmluvu so slovenským klubom FK DAC 1904 Dunajská Streda.

V klube debutoval 10. marca 2018 pri výhre 3:0 nad Ružomberkom. Vo svojej prvej sezóne nastúpil iba na šesť zápasov.

Dňa 13. júna 2020 strelil Blackman svoj prvý gól v tíme pri výhre 5:0 nad Zemplínom Michalovce.

### ŠK Slovan Bratislava
Po šiestich rokoch v Dunajskej Strede prestúpil Blackman v júni 2023 do ŠK Slovan Bratislava kde podpísal trojročný kontrakt. Dňa 29. júla debutoval v tíme pri remíze 0:0 s FC Košice. Dňa 9. decembra strelil svoj prvý gól v Slovane pri výhre 6:0 nad Podbrezovou. O päť dní neskôr skóroval pri prehre 1:2 s NK Olimpija Ľubľana v skupine Konferenčnej ligy UEFA 2023/2024. Vo svojej prvej sezóne odohral 37 zápasov vo všetkých súťažiach a strelil tri góly. S tímom sa tešil zo zisku titulu v Niké lige.

## Medzinárodná kariéra
Blackman debutoval v národnom tíme Panamy dňa 23. marca 2019 pri remíze 1:1 s Brazíliou v priateľskom zápase.

Blackman bol povolaný do konečnej nominácii Panamy na Zlatý pohár CONCACAF 2023. Na turnaji pre zranenie odohral iba dva zápasy v skupine. Panama dokráčala na turnaji do finále kde prehrala s Mexikom 0:1.

Blackman bol povolaný do záverečnej nominácie na Copa América 2024. Dňa 28. júna strelil svoj premiérový gól v reprezentácii pri výhre 2:1 nad .

## Štatistiky kariéry

### Klubové
*K 29. júnu 2024*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** Európska konferenčná liga UEFA
: **<sup>4</sup>** Play-off o Konferenčnú ligu UEFA

### Medzinárodné
*K 29. júnu 2024*

## Úspechy hráča
**ŠK Slovan Bratislava**

* Niké liga: 2023/2024

## Referencie

## Externé odkazy
* https://www.transfermarkt.com/cesar-blackman/profil/spieler/440383

## Zdroj

Kategória:Panamskí futbalisti
Kategória:Hráči FK DAC 1904 Dunajská Streda
Kategória:Hráči ŠK Slovan Bratislava
Kategória:Futbaloví obrancovia
Thunderball

**Thunderball** môže byť:
* kniha Iana Fleminga z roku 1961, pozri Thunderball (kniha)
* film nakrútený podľa tejto knihy, pozri James Bond: Thunderball
* soundtrack k tomuto filmu, pozri Thunderball (soundtrack)
* superzloduch objavujúci sa v amerických komiksoch, pozri Thunderball (postava)
* deviaty štúdiový album nemeckej heavymetalovej skupiny UDO, pozri Thunderball (album)
Moonraker

**Moonraker** môže byť:

* román Iana Fleminga z roku 1955, pozri Moonraker (kniha)
* film natočený podľa tejto knihy, pozri James Bond: Moonraker
* soundtrack k tomuto filmu, pozri Moonraker (soundtrack)
* román spisovateľky F. Tennyson Jesse z roku 1927
Partizán (vrch v Malej Fatre)

**Partizán** () je vrch v južnej časti Malej Fatry, krajinnom celku Fatransko-tatranskej oblasti. Leží priamo nad obcou Vrícko, približne  juhozápadne od Martina.

## Poloha
Nachádza sa na južnom okraji Malej Fatry, v geomorfologickom podcelku Lúčanská Fatra a jej časti Kľak. Vrch leží na okraji Žilinského kraja, v okrese Martin a na katastrálnom území obce Vrícko. Najbližším sídlom je na východnom úpätí situované Vrícko, južným smerom sa nachádza Kľačno a severozápadne Fačkov.
 
## Opis
Partizán leží v rázsoche, vybiehajúcej východným smerom z Kľaku (), dominanty južnej časti Lúčanskej Fatry. Severné svahy masívu padajú do Vríckej doliny, východné do Vríckej kotliny a južné do Dlhej doliny. Oblasť odvodňuje riečka Vríca do Turca, južnú časť hrebeňa jej prítok Dlhý potok. Neďaleko je na riečke Vríce Kľacký vodopád.

Severným smerom sa nachádzajú Skalky (), Kútik () a Ostrá skala (), západným Košiarka (), Malý Kľak (), Kľak () a Reváň (), južným Bukovec (), Vrania skala () a Baran () a východným Sokol (), Chlieviská () a Dutá skala ().

## Výhľady
Sčasti skalnatý vrchol pokrýva súvislý lesný porast, ktorý neumožňuje rozhľad. Z vhodných lokalít však možno pozorovať okolité vrcholy Malej Fatry, susedný Žiar, blízke doliny a Turčiansku kotlinu, no tiež pohoria Vtáčnik, Kremnické vrchy a Veľká Fatra.

## Prístup
Na vrchol nevedie značený turistický chodník, preto prístup je možný lesom z blízkeho Vrícka alebo hrebeňom z rázcestia Pod skalou. Severne ležiacou dolinou prechádza úpätím  zeleno značený turistický chodník z Vrícka na Kľak ().

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrícko
Vôňa vášne

***Vôňa vášne*** () je kolumbijská telenovela z produkcie spoločnosti RCN Televisión, distribuovaná spoločnosťou Telemundo. Hlavné úlohy stvárnili herci William Levy a Laura Londoño. V hlavnej zápornej role účinkovala Carmen Villalobos. Na Slovensku túto telenovelu vysiela TV Doma od 10. júla 2024.

Telenovela je adaptáciou kolumbijskej telenovely *Café con aroma de mujer* z roku 1994.

## Obsadenie

## Referencie

## Externé odkazy
* 
* 
* Vôňa vášne na Facebooku
* Vôňa vášne na Instagrame

Kategória:Kolumbijské telenovely
Kategória:Telenovely z 2021
Kategória:Televízne seriály z roku 2021
June Squibbová

**June Squibbová** (* 6. november 1929, Vandalia, Illinois, USA) je americká herečka, ktorá bola nominovaná na prestížne ocenenie Academy Awards, za jej herecký výkon vo filme *Nebraska* (2013). 

## Detstvo a mladosť

Squibbová sa narodil v meste Vandalia v štáte Illinois v novembri 1929. Jej matka pracovala ako klaviristka nemých filmov a jej otec bol poisťovací agent. 

## Kariéra

Squibbová začala svoju hereckú kariéru v divadle, pracovala v *The Muny* a trénovala v HB Studio. V roku 1951 sa presťahovala do Clevelandu, kde účinkovala v rôznych produkciách. Koncom 50. rokov sa s manželom presťahovali do New Yorku kvôli jej kariére na Broadwayi. Debutovala v muzikáli *Gypsy* a hrala v muzikáli *The Happy Time*.

V 80. rokoch získala SAG/AFTRA kartu a debutovala vo filme *Alice* z roku 1990, od režiséra Woodyho Allena. V roku 2002 sa pripojila k hereckému obsadeniu  *[[Schmidtov príbeh]]*, kde hrala po boku Jacka Nicholsona, Kathy Bates, Hope Davis a Dermota Mulroneya. V rovnakom roku, stvárnila aj vedľajšiu postavu po boku Julianne Moore vo filme *Ďaleko od neba*.

V roku 2005 hosťovala v televíznom filme *[[Dva a pol chlapa]]*, kde stvárnila starú mamu Melanie Lynskey. 

V roku 2013 si Squibbová zahrala po boku Brucea Derna v komediálnej dráme *Nebraska*. Za svoj výkon získala pozitívne recenzie od filmových kritikov a bola tiež nominovaná na viaceré herecké ocenenia, vrátane Academy Awards, Zlatý glóbus, či Critics Choice Awards.

V roku 2023 stvárnila pred kamerami svoju prvú hlavnú úlohu a to vo filme *Thelma*. Film mal premiéru v júni 2024 a Squibbová získala pozitívne recenzie a pochvalu na svoj herecký výkon.

Squibbová sa aktívne venuje aj dabingu. 

## Súkromný život

Squibbová bola za svoj život dva krát vydatá. Jej prvé manželstvo sa skončilo rozvodom v roku 1959. Jej druhý manžel, Charles Kakatsakis zomrel na cukrovku v roku 1999. S Kakatsakisom má syna, Harryho. Squibbová v 50. rokoch minulého storočia konvertovala na judaizmus. 

## Iné projekty

## Externé odkazy
* 
* 

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Illinoisu
Tri sestry (telenovela)

***Tri sestry*** ( *Tres veces Ana*, štylizované ako *Tr3s veces Ana*) je mexická telenovela z produkcie spoločnosti Televisa v roku 2016. Hlavné úlohy stvárnili herci Angelique Boyer, Sebastián Rulli a David Zepeda, v hlavnej zápornej úlohe účinkoval Pedro Moreno. Na Slovensku túto telenovelu vysielala TV Doma prvýkrát od 11. septembra 2017 do 8. decembra 2017 a druhýkrát od 11. januára 2021 do 9. apríla 2021.

Telenovela je adaptáciou mexickej telenovely *Lazos de amor* z roku 1995.

## Obsadenie

## Referencie

## Externé odkazy
* 
* 
* Tri sestry na Facebooku

Kategória:Mexické telenovely
Kategória:Telenovely z 2016
Kategória:Televízne seriály z roku 2016
Kategória:Telenovely Televisy
Malá Svišťovka

**Malá Svišťovka** () je vrch v Tatrách na Slovensku. Leží nad Tatranskou Lomnicou, približne  severne od Popradu. Oblasť je prísna rezervácia, kde je vstup turistov zakázaný.

## Poloha
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží na katastrálnom území Tatranskej Lomnice, mestskej časti Vysokých Tatier v okrese Poprad v Prešovskom kraji. Najbližšími sídlami sú južne situovaná Tatranská Lomnica, juhovýchodne ležiace Tatranské Matliare a východne Kežmarské Žľaby a Tatranská Kotlina, severne sa nachádza Ždiar a juhozápadne Starý Smokovec. Vrch leží v Tatranskom národnom parku a zasahuje na územie národných prírodných rezervácii Skalnatá dolina a Dolina Bielej vody kežmarskej.

## Opis
Malá Svišťovka leží na konci rázsochy, ktorá vybieha východným smerom z Lomnického štítu cez Kežmarský štít () a Veľkú Svišťovku (), kde sa stáča na juhovýchod. Severovýchodné svahy klesajú do Doliny Bielej vody kežmarskej, ktorou vodu odvádza Kežmarská Biela voda do rieky Poprad. Juhozápadne sa rozširuje Huncovská kotlina, ktorou voda odteká Huncovským potokom. 

Južným smerom sa nachádza Vyhliadka () a Zbojnícka skala (), západným Veľká Lomnická veža (), Lomnický štít (, Huncovský štít (), Kežmarský štít (), Malý Kežmarský štít () a Veľká Svišťovka (), severným Zadné Jatky (), Predné Jatky (), Bujačí vrch (), Skalné vráta () a Rinias () a východným Faixová skala ()  a Stežky (). Na vrchol nevedie značený turistický chodník. 

### Výhľady
Súvislý lesný porast na vrchole neumožňuje rozhľad. Z vhodných lokalít je vďaka polohe na okraji pohoria vidieť blízke doliny a okolité vrchy Vysokých Tatier, časť Belianskych Tatier, Podtatranskú kotlinu, ojedinele i Levočské vrchy, Volovské vrchy, Spišsko-gemerský kras a Nízke Tatry.

## Prístup
Vrch sa nachádza na území národnej prírodnej rezervácie s najvyšším stupňom ochrany a Tatranského národného parku, preto vstup do tejto časti Tatier je zakázaný. Blízkym Sedlom pod Malou Svišťovkou však vedie  modro značená chodník z lokality Tatranská Lomnica - Štart na Skalnaté pleso. 

## Referencie

## Pozri aj
* Vysoké Tatry (pohorie)
* Skalnatá dolina (národná prírodná rezervácia) 
* Dolina Bielej vody kežmarskej (národná prírodná rezervácia)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)
Dominik Takáč

**Dominik Takáč** (* 12. január 1999, Galanta) je slovenský profesionálny futbalista, ktorý hráva na pozícii brankára v slovenskom klube ŠK Slovan Bratislava.

## Klubová kariéra
### Spartak Trnava
Takáč je rodákom z Galanty kde aj začal s futbalom. V roku 2014 sa dostal do akadémie Spartaku Trnava.

V A-tíme debutoval 24. mája 2019 pri remíze 0:0 s AS Trenčín.

Počas nadstavbovej sezóny Fortuna ligy 2020/21 sa Takáč stal jednotkou tímu.

Dňa 29. júla 2021 vychytal Takáč penaltový rozstrel pri výhre nad Sepsi OSK v druhom zápase druhého predkola Konferenčnej ligy UEFA 2021/22. V sezóne 2021/22 odohral 39 zápasov vo všetkých súťažiach. Na konci sezóny sa s tímom tešil zo zisku pohára a stal sa najlepším brankárom sezóny v lige.

Dňa 1. mája 2023 bol Takáč náhradníkom pri výhre 3:1 po predĺžení nad Slovanom vo finále Slovnaft Cupu.

Po sezóne 2023/24 sa Takáč rozhodol odísť z Trnavy.

## Medzinárodná kariéra
Takáč bol prvýkrát nominovaný do slovenskej reprezentácie dňa 23. mája 2022 na štyri zápasy Ligy národov UEFA 2022/23.

## Štatistiky kariéry

### Klubové
*K 30. júnu 2024*

;Poznámky

: **<sup>1</sup>** Európska konferenčná liga UEFA

## Úspechy hráča
**Spartak Trnava**

* Slovnaft Cup: 2021/22, 2022/23

**Individuálne**

* Najlepší brankár sezóny Fortuna liga: 2021/22

## Referencie

## Externé odkazy
*Dominik Takáč na transfermarkt.com

## Zdroj

Kategória:Slovenskí futbalisti
Kategória:Hráči FC Spartak Trnava
Kategória:Hráči FC Petržalka 1898
Kategória:Futbaloví brankári
Kategória:Osobnosti z Galanty
Partizán (rozlišovacia stránka)

**Partizán** alebo **Partizan** môže byť:

* člen neregulárnych ozbrojených síl (partizánskeho hnutia), ktoré vedú vojenské alebo polovojenské operácie, pozri partizán
* vrch v Malej Fatre (), pozri Partizán (vrch v Malej Fatre)
* názov povstaleckých periodík vydávaných na území Slovenska v rokoch 19441945, pozri povstalecká tlač
*časť názvu športových klubov:
** Partizán Bardejov (Slovensko, futbal)
** Partizán Bardejov BŠK (ženy) (Slovensko, futbal)
** FK Partizan (Srbsko, futbal)
** RK Partizan Belehrad (Srbsko, hádzaná)

## Pozri aj
*Partizánska republika, oblasť kontrolovaná partizánmi na Slovensku, ktorá vznikla po potlačení Slovenského národného povstania
*Partizánska vojna, forma vedenia ozbrojeného konfliktu
*okres Partizánske, okres na Slovensku
*Partizánske, mesto na Slovensku
*Partizánska Ľupča, obec na Slovensku
*Partizánska ulica, viacero ulíc na Slovensku
Etylpropionát

**Etylpropionát** je organická zlúčenina s chemickým vzorcom . Je to etylester kyseliny propiónovej. Etylpropionát je bezfarebná prchavá kvapalina s ananásovou vôňou. Niektoré druhy ovocia ako kiwi a jahody ho obsahujú v malých množstvách.

## Použitie a reakcie
Etylpropionát sa používa tiež pri výrobe niektorých liekov proti malárii vrátane pyrimetamínu.

Možno ho syntetizovať Fischerovou esterifikáciou etanolu a kyseliny propiónovej:

: CH3CH2OH + CH3CH2CO2H -> CH3CH2O2CCH2CH3 + H2O

Zúčastňuje sa kondenzačných reakcií vďaka slabo kyslej metylénovej skupine.

## Pozri aj
* Metylpropionát, podobná zlúčenina

## Referencie

## Zdroj

Kategória:Etylestery
Kategória:Estery kyseliny propiónovej
Všiváky

**Všiváky** () je názov vrchu v Tatrách na Slovensku. Leží nad Kôprovou dolinou nad Podbanským, približne  severovýchodne od Liptovského Hrádku. Celá oblasť je prísna rezervácia, kde je vstup turistov zakázaný.

## Poloha
Nachádza sa v centrálnej časti Tatier, v geomorfologickom podcelku Západné Tatry a ich časti Liptovské kopy. Leží v katastrálnom území mestskej časti Štrbské Pleso, patriaceho mestu Vysoké Tatry v okrese Poprad v Prešovskom kraji. Najbližším sídlom je juhozápadne situované Podbanské, južne sa nachádza Východná, Važec a Štrba a juhovýchodne Tatranská Štrba a Štrbské Pleso. Vrch sa nachádza v Tatranskom národnom parku a hrebeňom vedie hranica národných prírodných rezervácii Kôprová dolina a Tichá dolina.

## Opis
Všiváky ležia v južnej časti Liptovských kôp, na južnom konci hrebeňa Kôp. Juhovýchodné a východné svahy klesajú do mohutnej Kôprovej doliny, ktorou voda z tejto časti hrebeňa odteká Kôprovským potokom. Západným smerom leží Krížna dolina, ktorou tečie Krížny potok, ústiaci do Tichého potoka. Severným smerom pokračuje hrebeň sedlom oddelenou Krížnou (), rovnako severne leží aj Predný Holý vrch (), Malé Krížne (), Veľká Brdárova grapa () a Brdárová zvonica (), západne sa nachádzajú Smrečiny (), Veľká Kamenistá (), Holý vrch () a Štíty (), južne Veľká Pálenica (), Hrádok () a Grúnik () a východne Vyšná Priehyba (), Malý Kriváň (), Kriváň (), Nefcerské veže () a Hrubá kopa (). Na vrchol nevedie značený chodník.

### Výhľady
Turisticky neprístupný vrchol je v západnej časti porastený kosodrevinou, východná je pomerne skalnatá. Z vhodných miest tak poskytuje rozhľad na blízke doliny a okolité vrchy Západných a Vysokých Tatier, Podtatranskú kotlinu a Nízke Tatry.

## Prístup
Vrch sa nachádza na území národnej prírodnej rezervácie s najvyšším stupňom ochrany a Tatranského národného parku, preto vstup do tejto časti Tatier je zakázaný. 

## Referencie

## Pozri aj
* Liptovské kopy
* Tichá dolina (národná prírodná rezervácia) 
* Kôprová dolina (národná prírodná rezervácia)
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Poprad
Kategória:Vysoké Tatry (mesto)
Josef Vančura

Prof. JUDr. **Josef Vančura** (* 21. február 1870, Lišov, Rakúsko-Uhorsko† 25. máj 1930, Mariánske Lázně, ČSR) bol český právny romanista a univerzitný profesor na Právnickej fakulte Karlovej univerzity v Prahe.

V akademických rokoch 1910/1911, 1911/1912 a 1924/1925, bol dekanom právnickej fakulty v Prahe a v rokoch 1926/1927 aj rektorom celej Karlovej univerzity. 

## Životopis
Narodil sa v roku 1870 v Lišove. Gymnázium vychodil v Českých Budějoviciach. V roku 1893 dokončil štúdium práva na českej Karlo-Ferdinandovej univerzite v Prahe (dnešná Karlova univerzita).

Chvíľu pôsobil v súdnej praxi, no následne vstúpil do služieb českého zemského výboru. V roku 1898 bol menovaný jeho tajomníkom a v tom istom roku sa habitoval v Prahe v odbore rímske právo (práca *Usucapio pro herede*). Po tom, čo bol v roku 1906 menovaný mimoriadnym profesorom, opustil administratívnu prax a naplno sa venoval právnej romanistike, papyrológii a vzdelávaniu. V roku 1909 bol menovaný riadnym profesorom. Bol nástupcom zakladateľa českej právnej romanistika, Leopolda Heyrovského, na katedre romanistiky v Prahe.

Tri funkčné obdobia bol dekanom právnickej fakulty (1910/1911, 1911/1912 a 1924/1925) a v rokoch 1926/1927 aj rektorom celej Karlovej univerzity. 

Od roku 1925 bol riadnym členom Českej akadémie vied a umení a v roku 1919 sa stal mimoriadnym členom Kráľovskej českej spoločnosti náuk.

V akademickom roku 1928/29 požiadal v dôsledku zhoršujúceho sa zdravotného stavu o predčasné penzionovanie. Zomrel v roku 1930 v Mariánskych Lázniach. Jeho nástupcom na pražskej katedre romanistiky sa stal Miroslav Boháček.

## Dielo (výber)
Venoval sa rímskemu právu a papyrológii. Medzi jeho diela patria:
* *Usucapio pro herede* (1897)
* *Praelegát dle práva římského* (1902)
* *Papyri znějící majiteli a na řád* (1904)
* *Agrární právo římské republiky* (1908)
* *Pandekty* (1914, 1920 a 1922)
* *Exekuční listiny dle práva papyrů* (1915)
* *Úvod do studia soukromého práva římského* (1923)
* *O nepojmenovaných kontraktech* (1926)
* heslá v ''Ottovom slovníku náučnom'' a v ''Paulys Realencyclopädie der classischen Altertumswissenschaft''.

## Referencie

Kategória:Českí právni romanisti
Kategória:Českí univerzitní profesori
Kategória:Absolventi Právnickej fakulty Karlovej univerzity
Kategória:Vyučujúci na Právnickej fakulte Karlovej univerzity
Kategória:Dekani Právnickej fakulty Karlovej univerzity
Kategória:Rektori Karlovej univerzity
Kategória:Českí vedeckí spisovatelia
Jelito

**Jelito** (nárečovo aj *jalito*, *elito*) môže byť:
*hovorovo alebo regionálne: jaternica
* staršie alebo regionálne:
** jaternica s krvou a s krúpami či žemľou (alebo občas alternatívne s obilím, krupicou či zemiakmi), t.j. krúpová či žemľová (alebo podobná) krvavnica, pozri jelito (krvavnica)
** jaternica bez krvi, synonymá: biela jaternica, nekrvavá jaternica, pozri pod jaternica
** jaternica v tenkom čreve, pozri pod jaternica a tenké črevo
* staršie: mäsom (alebo niečím podobným) nadievané črevo alebo žalúdok, t.j. jaternica, salám, párok, klobása, tlačenka a podobne, čiže ekvivalent nemeckého pojmu Wurst, občas okrem pečeňovej jaternice, pozri pod mäsový výrobok
* staršie: 
** črevo
** hrubé črevo
** konečník
** žalúdok
* expresívne:
** hlupák
** tučný, neohrabaný človek, pozri obezita
** zriedkavo: nevyspaté dievča v súbore, ktoré sa stále mýli v choreografiách
** staršie: darmožráč
** modrina po bitke, najmä na zadku, pozri modrina 
*Peter Jelito (= Petr Jelito, Peter Wurst), olomoucký biskup v 14. storočí

## Zdroje
Ján Varga

**Ján Varga** môže byť:
* slovenský básnik a vysokoškolský pedagóg (* 1931 – † 2024), pozri Janko Varga Lipnický
* slovenský gynekológ a vysokoškolský pedagóg (* 1984), pozri Ján Varga (gynekológ)
* slovenský futbalista (* 1990), pozri Ján Varga (futbalista)

## Referencie

Varga, Ján
Čutkovská dolina

**Čutkovská dolina** je 7 km dlhá dolina vo Veľkej Fatre, v podcelku Šípska Fatra. Leží západne od mesta Ružomberok a je súčasťou rozsiahlej prímestskej rekreačnej zóny mesta. Preteká ňou Čutkovský potok. Dolina je obklopená vysokými a husto zalesnenými svahmi pohoria. Kým v hornej časti sa zužuje a má charakter divočiny, v dolnej časti sa rozširuje a lesy ustupujú lúkam, na ktorých sa aj v súčasnosti vykonáva pasenie oviec.

Dolina začína medzi Nižným a Vyšným Šiprúnskym sedlom pod Predným Šiprúňom (1 440 m n. m.) a prebieha prevažne smerom na sever, miestami sa ohýba na severovýchod. S údolím Váhu sa spája v severozápadnej časti zastavaného územia Ružomberka, medzi mestskou časťou Černová (konkrétne Novou Černovou) a sídliskom Klačno. Čutkovskou dolinou prechádza modro-značená turistická trasa (okrem pramennej oblasti Čutkovského potoka) z Novej Černovej (križovatka s červenou značkou) do Sedla pod Vtáčnikom a ďalej cez Malinné až do centra Ružomberka. Súbežne ňou prechádza náučný chodník Poznanie nepoznaného s odbočkami do krátkych bočných doliniek k Červenej skale, Jeleniemu vodopádu, Jamišným (Pálenickým) vodopádom a do Tiesňavy za Dierou.

Je hojne navštevovaná a cieľom miestnych obyvateľov ako aj turistov. V dolnej časti bola vybudovaná malá zberná vodná nádrž, ktorá esteticky zapadá do okolitej krajiny. V ústí doliny vzniklo neustále sa rozrastajúce rekreačné stredisko s viacerými možnosťami stravovania, ubytovania, zábavy a oddychu. Známou je Koliba u dobrého pastiera, Fatranka a Richtárka, stojí tu drevená kaplnka, chovajú sa tu kone. V dolnej a strednej časti doliny je niekoľko studničiek (pod dubom, pod Klucamanovou, pod Šimiacim), mnohé miesta vyhradené na rekreačné aktivity, v strednej časti stojí horáreň Jelenia a chata pod Kozím. Dolinou vedie náučný chodník. Dolnou časťou doliny prechádza tiež zelená cyklotrasa vedúca úpätím Pliešky ďalej do Novej Černovej a žltá cyklotrasa prechádzajúca popod vrch Milkov do Hrabova. 

## Referencie

## Iné projekty

## Externý odkaz
*Náučný chodník Čutkovská dolina známa – neznáma

Kategória:Doliny Veľkej Fatry
Kategória:Ružomberok
Kategória:Rekreačné strediská na Slovensku
Kategória:Liptov
Nanaimo

**Nanaimo** je mesto v kanadskej provincii Britská Kolumbia. V roku 2021 malo 99 863 obyvateľov. Nachádza sa na východnom brehu Vancouverovho ostrova.

## Dejiny
Prvými obyvateľmi boli Snuneymuxw z Central Coast Salish. V roku 1849 Hudson's Bay Company založila opevenený bod. Permanentné osídlenie vzniklo po objavení uhlia v roku 1852. Mesto bolo po guvernérovi HBC nazvané Colvile Town. V roku 1886 bolo mesto železnične prepojené s Esquimault. Po vyťažení najprístupnejšieho uhlia oblasť v 50. rokoch prešla na drevárske produkty. Mesto v roku 1951 registrovalo svoj znak. 11. mája 1986 počas svojej návštevy princ Charles a Princezná Diana podpísali deklaráciu, že mesto bude známe ako „The Harbour City“.

## Demografia
V sčítaní obyvateľstva v roku 2021 malo mesto 99 863 obyvateľov, v roku 2016 ich bolo 90 504. V roku 2021 cca 190 uviedlo ako etnický pôvod slovenský, cca 550 osôb český a 200 česko-slovenský. Ako rodný jazyk 84 170 uviedlo angličtinu, 1 200 francúzštinu, 450 oba, 11 105 ľudí neoficiálne jazyky z toho 30 jazyky pôvodných obyvateľov. Viacero rodných jazykov uviedlo 1 950 ľudí.

## Doprava
v meste sa nachádza prístav, kde okrem iného kotvia provinčné trajekty. Mestom vedie Trans Canada Highway.

## Ekonomika
Dnešné hlavné ekonomické sektory sú zdravotníctvo, technológie a stavebný priemysel. Hlavný kampus má v meste Malaspina University-College.

## Kultúra
V Nanaime sú tieto kultúrne organizácie: Nanaimo Museum, Port Theatre, OV Arts Centre, Nanaimo Art Galery, Nanaimo Community Archives a Vancouver Island Military Museum. V meste vznikol a podľa mesta je pomenovaný zákusok Nanaimo bar.

## Šport
Od roku 1967 sa v meste konajú preteky vo vaniach.

## Galéria

Súbor:Nanaimo Indians, Vancouver Island, British Columbia. (On smaller backing than other photos.) - NARA - 297757.tif|Pôvodní obyvatelia
Súbor:Namaimo aerial 4.jpg|Pohľad na mesto
Súbor:Newcastle Island and Nanaimo (142605385).jpg|Saystushun/Newcastle Island
Súbor:Nanaimo CityView.JPG|Pohľad na mesto


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Britskej Kolumbii
Kategória:Prístavné mestá v Kanade
Kategória:Prístavné mestá Tichého oceánu
Kategória:Vancouverov ostrov
Kategória:Banské sídla v Kanade